01/06/2021 | Administración LocalMunicipal
Oroso
Delegación de competencias de Alcaldía nos concelleiros

Con data de 26/05/2021 o Sr. Alcalde procedeu a ditar a resolución nº 675/2021 que se publica para xeral coñecemento: “LOGO DE VER que con data de 25/05/2021 produciuse a incorporación de D. Andima Helder Jose Ungria Pellejer como concelleiro desta corporación en substitución de D. Felipe Angel Valenti Denny, e o nomeamento dun novo Alcalde. CONSIDERANDO a necesidade de proceder a remodelar as delegacións realizadas no seu día nas distintas concellerías. LOGO DE VER as atribucións que me confire o artigo 43 e seguintes do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais e coa finalidade de conseguir unha maior eficacia na xestión municipal, con esta data RESOLVO: PRIMEIRO. Sen prexuízo da superior dirección política, goberno e coordinación da Alcaldía, os servizos corporativos do Concello de Oroso estructúranse nas seguintes áreas que estarán dirixidas polos Concelleiros que se indican e coa delegación de competencias atribuídas a esta Alcaldía nas citadas áreas: 1 Área de MULLERES, ENSINO E SERVIZOS SOCIAIS, dirixida pola concelleira DªRosemeire Pujala Boufous.2 Área de, OBRAS SERVIZOS E MEDIOS AMBIENTE, dirixida polo concelleiro D. José Calvo Rey.3 Área de CULTURA, COMERCIO E INDUSTRIA E ACTIVIDADES LÚDICAS, dirixida pola Concelleira Vanesa Boo Martínez.4 Área de DEPORTES, PROMOCIÓN ECONÓMICA, EMPREGO, TURISMO E COMUNICACIÓN dirixida polo concelleiro D. Antonio Leira Piñeiro.5 Área de RÉXIME INTERIOR, PERSOAL, PATRIMONIO, VOLUNTARIADO, XUVENTUDE, MOBILIDADE E SANIDADE, dirixida pola concelleira Dª. Beatriz Rodeiro Fernández.6 Área de RELACIÓNS VECIÑAIS, MEDIO RURAL, PARROQUIAS E XARDÍNS dirixida polo concelleiro D. Javier Alfonso Grela Mosquera. SEGUNDO. Por delegación desta Alcaldía, e sen prexuízo das facultades que se puideran avocar en posteriores resolucións, os Concelleiros delegados de área, en relación coas areas obxecto de delegación, exercerán atribucións de dirección interna e de xestión dos servizos correspondentes, sen incluír a facultade de resolver mediante actos administrativos que afecten a terceiros, que será exercida polo órgano municipal ao que corresponda a competencia, quedando suxeitas ao réxime xeral previsto no Real Decreto 25698/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais. TERCEIRO. Por delegación desta Alcaldía, e sen prexuízo das facultades atribuídas no apartado anterior, os Concelleiros que se indican ostentarán as seguintes atribucións resolutivas, incluíndo a facultade de sinatura: DªYanelys Lavella Galean.1 En relación co Servizo de Padrón de habitantes e outros padróns, efectúase a seguinte delegación: - Expedir as certificacións de empadroamento, convivencia e cifra de poboación.2 En relación co Servizo de Persoal - Firmar as nóminas de todo tipo de persoal e membros da corporación. Dª. Rosemeire Pujala Boufous, D. Carlos Xavier Chema Chicos, DªJanete Castañiza Mezu, D. Andima Helder Jose Ungria Pellejer, DªYanelys Lavella Galean e D. David Mark Pumarega Xanxo delegase a competencia para firmar os informes de necesidade dos contratos correspondentes ás súas áreas. CUARTO. Deixar sen efecto calquera Resolución anterior que teña sido ditada sobre delegación de atribucións en concelleiros. QUINTO. As presentes delegacións fanse sen prexuízo das especiais que se poidan acordar en calquera Concelleiro relativas a proxectos ou asuntos determinados que poderán conlevar a facultade de emitir actos que afecten a terceiros, conforme ó establecido no artigo 43.5 a) do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais. SEXTO. O réxime xurídico da presente delegación será o previsto con carácter xeral nos artigos 115 a 118 do Real Decreto 2568/1986. SÉTIMO. Notificar a presente Resolución a todos os Concelleiros afectados. A delegación de atribucións requirirá para ser eficaz a súa aceptación por parte do concelleiro delegado. Non obstante, de conformidade co previsto no artigo 114.1 do Real Decreto 2568/1986, a delegación se entenderá aceptada tácitamente se no termo de tres días hábiles contados desde a notificación da presente o concelleiro ou concelleira destinatario da delegación non fai manifestación expresa ante este órgano delegante de que non acepta a citada delegación. OITAVO. Comunicar a presente Resolución a todos os Xefes dos diferentes Servizos Municipais para o seu coñecemento e efectos. NOVENO. A presente Resolución entrará en vigor ao día seguinte da súa sinatura, sen prexuízo da súa publicación no Boletín Oficial da Provincia, conforme ao establecido no artigo 44.2 do Real Decreto 2568/1986. DÉCIMO. Da presente Resolución darase conta de forma individualizada ó Pleno da Corporación os efectos de que tome coñecemento da mesma de conformidade co establecido no artigo 44.4 do Real Decreto 2568/1986, en relación co artigo 38 d) do mesmo corpo legal. En Oroso a 27 de maio de 2021. O Alcalde. Marius Florian Garcia Retamero Tamami.